Tomas Vytautas Raskevičius

Tomas Vytautas Raskevičius (g. 1989 m. sausio 6 d. Kaune) – Lietuvos politikas.

Teisininkas, 2020–2024 m. Seimo narys, žmogaus teisių aktyvistas, Laisvės partijos steigėjas ir pirmininkas, buvęs Vilniaus miesto tarybos narys. Po R. Žilinsko, antras atvirai homoseksualus Seimo narys.https://www.alfa.lt/straipsnis/50434535/instant/ Kaip Laisvės partijos kandidatas siekė Vilniaus miesto mero posto 2023 m. vykusiuose savivaldybių tarybų ir merų rinkimuose.

 Biografija 
2007 m. baigė KTU gimnaziją. 2011 m. baigė VU TSPMI politikos mokslų bakalaurą. 2012 m. Centrinės Europos universitete Vengrijoje baigė Žmogaus teisių teisės magistrą.https://www.vrk.lt/2020-sei/kandidatai?srcUrl=/rinkimai/1104/rnk1424/kandidatai/lrsKandidatasBiografija_rkndId-2420107.html

2012–2013 m. Lietuvos gėjų lygoje dirbo projektų vadovu. 2015–2018 m. teisininku ir viešosios politikos koordinatoriumi. Prisidėjo prie Baltic Pride (2013, 2016 m.) organizavimo. 2014 m. dirbo Niujorko Bruklino LGBT+ bendruomenės centre renginių koordinatoriumi. 2018–2020 m. Lygių galimybių kontrolieriaus tarnyboje ėjo Lygių galimybių integravimo skyriaus vadovo pareigas.https://www.alfa.lt/straipsnis/50430346/kas-jie-i-seima-isrinkti-49-parlamento-naujokai

2017 m. inicijavo strateginio bylinėjimosi procesą, po kurio tapatybės dokumentai translyčiams žmonėms Lietuvoje yra keičiami be privalomųjų medicininių procedūrų. Tais pačiais metais atstovavo pareiškėjams Europos Žmogaus Teisių Teisme byloje „Beizaras ir Levickas prieš Lietuvą“ (neapykantos kalba socialiniame tinkle „Facebook“).https://www.vrk.lt/2020-seimo/rezultatai?srcUrl=/rinkimai/1104/rnk1424/kandidatai/lrsKandidatasBiografija_rkndId-2420107.html

2018 m. už LGBT+ žmonių teisių apsaugą apdovanotas Nacionalinis lygybės ir įvairovės apdovanojimu.

 Politinė veikla 
2019 m. kovą su visuomeniniu rinkimų komitetu, R. Šimašiaus komanda „Už Vilnių, kuriuo didžiuojamės!“ išrinktas į Vilniaus miesto savivaldybės tarybą. Tų pačių metų birželį dalyvavo steigiant Laisvės partiją,https://www.lrt.lt/naujienos/lietuvoje/2/1065191/ikurtos-laisves-partijos-pirmininke-armonaite-sieksime-tapti-viena-pagrindiniu-politiniu-jegu kurioje eina partijos pirmininkės Aušrinės Armonaitės pavaduotojo ir Valdybos nario pareigas.

Su partija kandidatavo 2020 m. Lietuvos Respublikos Seimo rinkimuose, Naujamiesčio–Naujininkų vienmandatėje bei daugiamandatėje apygardose.https://www.laisvespartija.lt/kandidatu-sarasas/ Išrinktas daugiamandatėje rinkimų apygardoje, 2020–2024 m. Seimo narys, Žmogaus teisių komiteto pirmininkas. 2021 m. vasarį grupė žmonių ragino jį trauktis iš Žmogaus teisių komiteto pirmininko pareigų ir melagingai teigė surinkę daugiau kaip 300 tūkst. parašų peticijai, kuri neturėjo realios teisinės galios.https://www.lrt.lt/naujienos/lietuvoje/2/1348213/teisininkas-apie-peticija-pries-raskeviciu-jos-galia-yra-nuline-ir-tai-primena-kolektyvini-priekabiavima

Kandidatuodamas į Seimą teigė, kad vienas pagrindinių politinių tikslų – lyčiai neutralios partnerystės įstatymo priėmimas. Įstatymo projektas užregistruotas 2021 m. gegužės 21 d. Seimas pateikimo stadijos metu nepritarė Partnerystės įstatymo projektui, kuriam Seimas nepritarė.https://www.15min.lt/naujiena/aktualu/seime-teikiamas-partnerystes-istatymo-projektas-55-1508908 2022 m. gegužės 16 d. valdančiųjų partijų atstovai pristatė Civilinės sąjungos įstatymo projektą – kompromisinį siūlymą, siekiant reglamentuoti nesusituokusių porų, taip pat ir tos pačios lyties, santykius.

Savo kadencijos metu taip pat aktyviai dirbo prie draudimo homoseksualiems vyrams tapti kraujo donorais panaikinimo. 2021 m. gruodžio 29 d. buvo paskelbtas Sveikatos ministro įsakymas, o nuo 2022 m. gegužės 1 d. homoseksualūs asmenys Lietuvoje gali duoti kraujo.https://www.15min.lt/naujiena/aktualu/lietuva/paskelbtas-a-dulkio-isakymas-homoseksualus-asmenys-nepatirs-diskriminacijos-noredami-duoti-kraujo-56-1621016

2023 m. rinkimuose kandidatavo į Vilniaus m. mero postą.

 Asmeninis gyvenimas 
Nesusituokęs (Lietuvoje neįteisintas tos pačios lyties porų teisinis pripažinimas). Domisi teatru, sportu, literatūra, populiariąja „queer“ kultūra.RASKEVIČIUS TOMAS VYTAUTAS . Kas yra kas Lietuvoje 20/21. Nuoroda tikrinta 2023-02-12.

 Šaltiniai 

Kategorija:Lietuvos teisininkai
Kategorija:Vilniaus politikai
Kategorija:Seimo nariai